- Ես չգիտեմ, թե որն է մեր ազգային ինքնությունը: Շատ կուզենայի, որ մեր ազգային ինքնությունը որոշվեր ոչ թե տոլման հայկական ուտեստ կոչելով, ոչ թե ցեղասպանությունը, որ մեր գենետիկ հիշողության մեջ է ամրագրված, մշտառկա պրոբլեմ համարելով, այլ միմյանց հանդեպ ցուցաբերվող հանդուրժողականությամբ և միմյանց նկատմամբ դրսևորվող ուշադրությամբ: Մեր մշակույթը ու մեր մշակութային արժեքների գնահատմամբ, մեր փառահեղ ճարտարապետությունն ու մեզ թողնված ժառանգությունը պահպանելով, նորը՝ շինարարական մեր ավանդույթների կիրառմամբ կառուցելով, մեր մատենագիտությունը և մեր ժողովրդական հարուստ բանահյուսությունը ճանաչելով, մեր կողքին ապրող գիտության և մշակույթի հրաշալի այն գործիչներին հարգելով ու գնահատելով, որոնք ներկայիս աննպաստ պայմաններում մի քանի տեղ կես-կես աշխատելով, կարողանում են ստեղծագործել, կարողանում են գիտական լուրջ հայտնագործություններ կատարել: Միայն այդպես ու միայն այդ դեպքում հնարավոր կլինի ասել, թե սա է՝ ազգային մեր ինքնության դրսևորումը: